b"\n_START_ARTICLE_\nJos\xc3\xa9 Mar\xc3\xada Guti\xc3\xa9rrez Hern\xc3\xa1ndez\n_START_SECTION_\nBiografia\n_START_PARAGRAPH_\nVa n\xc3\xa9ixer el 31 d'octubre de 1976 a Torrej\xc3\xb3n de Ardoz, una localitat propera a Madrid. Des de petit es va interessar pels esports, principalment pel futbol i el tennis. Aviat es va incorporar a les categories inferiors del Reial Madrid CF. El 1995 va debutar amb la selecci\xc3\xb3 sub-18, guanyant l'Eurocopa de la categoria. Aquest mateix any, Guti va debutar al primer equip del Reial Madrid CF, el 2 de desembre de 1995, a un Reial Madrid-Sevilla FC, amb el resultat de 4-1. Als primers anys, Guti no va gaudir de moltes oportunitats i sovint havia de veure els partits des de la banqueta o la graderia. Aquesta situaci\xc3\xb3 va durar fins que va arribar com a entrenador, Vicente del Bosque a la temporada 1999-2000, per a substituir a John Benjamin Toshack._NEWLINE_Va comen\xc3\xa7ar jugant de mitjapunta, per\xc3\xb2 sovint es veia despla\xc3\xa7at a altres demarcacions per gaudir d'oportunitats. Aix\xc3\xad a vegades ha jugat de punta, de mitjapunta, extrem, o migcampista. La falta de migcampistes creatius l'ha consolidat en aquesta posici\xc3\xb3, tot i que en el Reial Madrid Club de Futbol mai es va acabar guanyant la indiscutible titularitat. Finalment, l'arribada de Jos\xc3\xa9 Mourinho tanc\xc3\xa0 el seu cicle com a jugador merengue. Aix\xc3\xad despr\xc3\xa9s d'intensos rumors es confirm\xc3\xa0 el seu fitxatge pel Be\xc5\x9fikta\xc5\x9f JK turc."